หนูเจ็บท้องหน่วงหลังทำแท้งมา 5 วันแล้วค่ะ หนูทำวิธีดูดและฝังยาคุมกำเนิดทันทีก่อนจะทำเพราะคุณสั่งค่ะ ให้ยาแก้ปวดกับยาฆ่าเชื้อมาให้กิน หนูลืมกินไปเกือบ 2 วัน แล้วตอนนี้เจ็บท้องแปล๊บๆเป็นพักใหญ่เลยค่ะ เจ็บตั้งแต่ห้าทุ่มถึงเกือบเช้าไม่เป็นอันจะนอนเลยค่ะ คือตอนนี้เจ็บมากแต่ก่อนเจ็บมีก้อนเลือดออกก่อน ก้อนเลือดเหมือนจะเป็นเหมือนก้อนเลือดประจำเดือนแต่ใหญ่ค่ะ เลือดไม่ไหลมีแต่ก้อนเลือดที่ออก หลังจากที่ก้อนเลือดออก หนูเจ็บท้องมากเลยค่ะ ช่วยบอกอาการหนูได้ไหมคะ😥
สวัสดีค่ะ Jirawadee Phuthong,หากมีประวัติว่าได้ไปทำแท้งมา โดยใช้วิธีสุญญากาศดูดออก และต่อมามีอาการปวดท้องมาก และมีเลือดออก อาจเกิดจากการมีเศษของทารกค้างอยู่ในมดลูก ซึ่งยังเอาออกไม่หมด และทำให้เกิดการอักเสบติดเชื้อในโพรงมดลูกตามมาได้ หรือเกิดจากการติดเชื้อในระหว่างที่ทำแท้ง จากการที่เครื่องมือไม่สะอาด ไม่ได้มาตรฐาน นอกจากนี้ หากได้มีการลืมทานยาปฏิชีวนะฆ่าเชื้อไป 2 วัน ก็เป็นไปได้มากกว่าน่าจะเกิดการติดเชื้อในโพรงมดลูกเกิดขึ้นดังนั้น แนะนำควรรีบไปพบสูติ-นรีแพทย์ยังโรงพยาบาล ไม่ควรไปพบแพทย์ที่ไม่ใช่แพทย์เฉพาะทาง หรือคลินิกต่างๆ เพราะหากมีการติดเชื้อ แล้วไม่ได้รับการรักษาที่ถูกต้องตามมาตรฐาน อาจมีโอกาสถึงขึ้นเสียชีวิตได้ หรือทำให้เกิดพังผืดในโพรงมดลูก และส่งผลให้ไม่สามารถตั้งครรภ์ได้อีกค่ะ